CELEX: 32022R0545
Language: bg
Date: 2022-01-26 00:00:00
Title: Делегиран регламент (ЕС) 2022/545 на Комисията от 26 януари 2022 година за допълнение на Регламент (ЕС) 2019/2144 на Европейския парламент и на Съвета чрез определяне на подробни правила относно специфичните процедури за изпитване и техническите изисквания за одобряване на типа на моторни превозни средства по отношение на техните устройства за записване на данни от инциденти и за одобряване на типа на тези системи като отделни технически възли и за изменение на приложение II към посочения регламент (текст от значение за ЕИП)

6.4.2022   
               
               
                  BG
               
               
                  Официален вестник на Европейския съюз
               
               
                  L 107/18
               
            
         ДЕЛЕГИРАН РЕГЛАМЕНТ (ЕС) 2022/545 НА КОМИСИЯТА
         от 26 януари 2022 година
         за допълнение на Регламент (ЕС) 2019/2144 на Европейския парламент и на Съвета чрез определяне на подробни правила относно специфичните процедури за изпитване и техническите изисквания за одобряване на типа на моторни превозни средства по отношение на техните устройства за записване на данни от инциденти и за одобряване на типа на тези системи като отделни технически възли и за изменение на приложение II към посочения регламент
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2019/2144 на Европейския парламент и на Съвета от 27 ноември 2019 г. относно изискванията за одобряване на типа на моторни превозни средства и техните ремаркета, както и на системи, компоненти и отделни технически възли, предназначени за такива превозни средства, по отношение на общата безопасност на моторните превозни средства и защитата на пътниците и уязвимите участници в движението по пътищата, за изменение на Регламент (EС) 2018/858 на Европейския парламент и на Съвета и за отмяна на регламенти (ЕО) № 78/2009, (ЕО) № 79/2009 и (ЕО) № 661/2009 на Европейския парламент и на Съвета и на регламенти (EО) № 631/2009, (EС) № 406/2010, (EС) № 672/2010, (EС) № 1003/2010, (EС) № 1005/2010, (EС) № 1008/2010, (EС) № 1009/2010, (EС) № 19/2011, (EС) № 109/2011, (EС) № 458/2011, (EС) № 65/2012, (EС) № 130/2012, (EС) № 347/2012, (EС) № 351/2012, (EС) № 1230/2012 и (EС) 2015/166 на Комисията (1), и по-специално член 4, параграф 6 и член 6, параграф 6 от него,
         като има предвид, че:
         
                     (1)
                  
                  
                     С Регламент (ЕС) 2019/2144 се установява общо изискване моторните превозни средства да бъдат оборудвани с определени усъвършенствани системи за превозни средства. В приложение II към същия регламент следва да бъдат посочени изискванията за одобряване на типа на моторните превозни средства по отношение на устройствата им за записване на данни от инциденти и за одобряване на типа на тези системи като отделни технически възли. Необходимо е тези изисквания да бъдат допълнени, като се определят подробни хармонизирани правила относно специфичните процедури за изпитване и техническите изисквания за това одобряване на типа.
                  
               
                     (2)
                  
                  
                     Техническите изисквания и процедурите за изпитване, определени в настоящия регламент, се отнасят за превозните средства от категории M1 и N1 в съответствие с приложимите дати за отказ за предоставяне на ЕС одобрение на типа по отношение на тези категории превозни средства съгласно Регламент (ЕС) 2019/2144.
                  
               
                     (3)
                  
                  
                     В съответствие с член 3, точка 13 от Регламент (ЕС) 2019/2144 устройството за записване на данни от инциденти е система, предназначена единствено за записване и съхраняване на критични параметри и информация, свързани със злополуки, непосредствено преди, по време и веднага след сблъсък, с цел получаване на по-точни и задълбочени данни за произшествията, позволяващи на държавите членки да извършват анализ на пътната безопасност и да оценяват ефективността на конкретните мерки.
                  
               
                     (4)
                  
                  
                     Процедурите за изпитване и подробните технически изисквания за одобряване на типа на типовете превозни средства по отношение на устройствата за записване на данни от инциденти са предмет на разпоредбите на Правило № 160 на ООН (2). Ето защо това правило на ООН следва да се добави в списъка на приложимите изисквания, посочени в член 4, параграф 5 и член 5, параграф 3 от Регламент (ЕС) 2019/2144.
                  
               
                     (5)
                  
                  
                     Правило № 160 на ООН включва изискванията по отношение на елементите от данни, които трябва да записват устройствата за записване на данни от инциденти, формàта на тези данни, изискванията за събиране на данни, записването и бордовото съхраняване, както и изискванията за експлоатационните показатели и способността за оцеляване при изпитване на сблъсък.
                  
               
                     (6)
                  
                  
                     Всички технически изисквания, определени в серия от изменения 01 на Правило № 160 на ООН (3), се прилагат от датите, посочени в приложение II към Регламент (ЕС) 2019/2144, без да се засягат международните задължения на Съюза.
                  
               
                     (7)
                  
                  
                     За да се гарантира, че производителите на превозни средства предприемат подходящи мерки, за да се осигурят защитата на данните от устройството за записване на данни от инциденти срещу манипулиране и наличието на данни от това устройство в стандартизирания интерфейс, както и за да се даде възможност тези данни да бъдат анонимизирани, изискванията следва да включват допълнителни изисквания за извличането на данни, неприкосновеността на личния живот и сигурността на данните.
                  
               
                     (8)
                  
                  
                     За да може записаните от тези устройства данни да останат анонимизирани, производителите следва да бъдат задължени да предприемат подходящи мерки за предотвратяване на докладването или извличането на тези данни заедно с информация, свързана със съответното физическо лице.
                  
               
                     (9)
                  
                  
                     Докато се въведат стандартизирани комуникационни протоколи за достъп и извличане на данните за инциденти, по силата на делегиран акт на Комисията производителите на превозни средства следва да предоставят информация на съответните страни относно начините за достъп, извличане и тълкуване на данните в устройството за записване на данни от инциденти.
                  
               
                     (10)
                  
                  
                     Правилното експлоатационно състояние на устройството за записване на данни от инциденти, както и неговите правилни функции и цялост на софтуера следва да подлежат на контрол чрез периодични прегледи за проверка на техническата изправност на превозните средства.
                  
               
                     (11)
                  
                  
                     Таблицата, съдържаща списъка с изискванията в приложение II към Регламент (ЕС) 2019/2144, не включва позоваване на регулаторни актове по отношение на устройствата за записване на данни от инциденти. Поради това е необходимо в посоченото приложение да се добави позоваване на настоящия регламент и на Правило № 160 на ООН.
                  
               
                     (12)
                  
                  
                     Списъкът на правилата на ООН, посочен в член 4, параграф 2 от Регламент (ЕС) 2019/2144, който се съдържа в приложение I към същия регламент, следва да се измени, за да включва позоваване на серия от изменения 01 на Правило 160 на ООН.
                  
               
                     (13)
                  
                  
                     Поради това Регламент (ЕС) 2019/2144 следва да бъде съответно изменен.
                  
               
                     (14)
                  
                  
                     Разпоредбите на настоящия регламент са взаимносвързани, тъй като с тези разпоредби се определят правила относно техническите изисквания за одобряване на типа на моторните превозни средства по отношение на тяхното устройство за записване на данни от инциденти, както и за одобряване на типа на устройствата за записване на данни от инциденти като отделен технически възел. Поради правилата, установени в настоящия регламент, е необходимо в приложение II към Регламент (ЕС) 2019/2144 да се добави позоваване на настоящия регламент, Правило № 160 на ООН и на серия от изменения 01 на Правило № 160 на ООН. Следователно е целесъобразно тези разпоредби да бъдат установени в един-единствен делегиран регламент.
                  
               
                     (15)
                  
                  
                     Тъй като изискванията от Регламент (ЕС) 2019/2144 по отношение на устройствата за записване на данни от инциденти за превозните средства от категории M1 и N1 трябва да се прилагат от 6 юли 2022 г., настоящият регламент следва да се прилага от същата дата,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Обхват
            Настоящият регламент се прилага за превозните средства от категории M1 и N1, определени в член 4 от Регламент (ЕС) 2018/858 на Европейския парламент и на Съвета (4).
         
         
            Член 2
            Приложими технически изисквания
            
               1.   Системата от устройството за записване на данни от инциденти на превозното средство отговаря на техническите изисквания по:
               
                           а)
                        
                        
                           Правило № 160 на ООН и
                        
                     
                           б)
                        
                        
                           членове 3, 4 и 5 от настоящия регламент.
                        
                     
            
               2.   Одобряването на типа устройство за записване на данни от инциденти като отделен технически възел е предмет на изискването отделният технически възел да отговаря на същите изисквания като тези, определени в точки 5.3 (въвеждащ текст), 5.3.3, 5.3.4, 5.3.5 и 5.5 от Правило № 160 на ООН6.
            
            
               3.   Когато моторното превозно средство е оборудвано с устройство за записване на данни от инциденти, чийто тип е одобрен като отделен технически възел, превозното средство и неговото устройство за записване на данни от инциденти трябва да отговарят на техническите изисквания по параграф 1 от настоящия член. По отношение на точка 5 от Правило № 160 на ООН обаче те трябва да изпълняват изискванията, определени в точки 5.1, 5.2, 5.3.1, 5.3.2 и 5.4 от посоченото правило.
            
         
         
            Член 3
            Сигурност на данните
            
               1.   Данните, свързани със злополуки, които устройството за записване на данни от инциденти записва и съхранява, трябва да са защитени срещу манипулиране, като се спазват съответните технически изисквания и преходни разпоредби на Правило № 155 на ООН (5), първоначалната серия или всяка последваща серия от изменения към тях.
            
            
               2.   Актуализациите на софтуера, извършвани на устройството за записване на данни от инциденти, трябва да са защитени, за да се предотвратят в приемлива степен тяхното компрометиране и невалидни актуализации.
            
         
         
            Член 4
            Извличане на данни
            
               1.   Данните, свързани със злополуки, записани от устройствата за записване на данни от инциденти, се предоставят за извличане чрез серийния порт на стандартизирания ел. съединител за данни, посочен в точка 2.9 от приложение Х към Регламент (ЕС) 2018/858. Когато серийният порт за данни вече не функционира след сблъсък, данните трябва да могат да се извличат чрез пряка връзка с устройството за записване на данни от инциденти.
            
            
               2.   Производителят на превозното средство предоставя на органа по одобряване на типа и по искане на орган по одобряване на типа — на всеки заинтересован производител или сервиз на компоненти, уреди за диагностика или оборудване за изпитване — информация за начина, по който данните от инциденти могат да бъдат достъпни, извличани и тълкувани.
            
            
               3.   Превозните средства и техните устройства за записване на данни от инциденти се проектират по начин, който позволява на уред за извличане на данни да изготвя доклади за инциденти, съдържащи следните елементи от данни:
               
                           а)
                        
                        
                           всеки от задължителните елементи от данни, изисквани съгласно Правило № 160 на ООН;
                        
                     
                           б)
                        
                        
                           точният тип, вариант и версия на превозното средство (включително монтираните активни системи за безопасност и за предотвратяване на произшествия) на превозното средство, в което се намира устройството за записване на данни от инциденти.
                        
                     Данните, посочени в буква б) по-горе, са на разположение и при приключване на изпитването на сблъсък, посочено в точка 5.4.3 от Правило № 160 на ООН.
            
            
               4.   Записаните данни от устройството за записване на данни от инциденти не са разполагаеми за извличане чрез интерфейси, които са достъпни, без да е необходимо да се отключва превозното средство или да се използват инструменти, нито чрез интерфейси на превозното средство за безжични връзки.
            
            
               5.   Данните от устройството за записване на данни от инциденти, предоставени съгласно параграф 1:
               
                           а)
                        
                        
                           са разполагаеми в машинночетим формат;
                        
                     
                           б)
                        
                        
                           не включват, нито са разполагаеми заедно с информация, която позволява свързването им с физическо лице.
                        
                     
         
         
            Член 5
            Разпоредби за прегледите за проверка на техническата изправност
            За периодичните прегледи за проверка на техническата изправност на превозните средства трябва да е възможно да се проверяват следните характеристики на системата от устройството за записване на данни от инциденти:
            
                        1)
                     
                     
                        правилното ѝ експлоатационно състояние чрез визуална проверка на състоянието на предупредителния сигнал за неизправност след задействане на контактния ключ на превозното средство и проверка на крушките. Когато предупредителният сигнал за неизправност се показва в общо пространство (зоната, в която могат да бъдат показани две или повече информационни функции/символи, но не едновременно), първо трябва да се провери дали общото пространство функционира преди проверката на състоянието на предупредителния сигнал за неизправност;
                     
                  
                        2)
                     
                     
                        правилното ѝ функциониране и целостта на софтуера, използвайки електронен интерфейс на превозното средство, като посочения в раздел I, точка 14 от приложение III към Директива 2014/45/ЕС на Европейския парламент и на Съвета (6), когато техническите характеристики на превозното средство го позволяват и са предоставени необходимите данни. Производителите осигуряват предоставянето на техническата информация за използването на електронния интерфейс на превозното средство в съответствие с член 6 от Регламент за изпълнение (ЕС) 2019/621 на Комисията (7).
                     
                  
         
            Член 6
            Временни разпоредби относно одобренията по Правило № 160 на ООН
            
               1.   Считано от 6 юли 2022 г., на основания, свързани с устройствата за записване на данни от инциденти, националните органи отказват да издават ЕС одобрение на типа или национално одобрение на типа по отношение на нови типове превозни средства, които не отговарят на настоящия регламент и на техническите изисквания на серия от изменения 01 на Правило № 160 на ООН. Националните органи обаче приемат одобрения в съответствие с Правило № 160 на ООН, издадени извън ЕС, като алтернатива на одобрение в съответствие със серия от изменения 01 на Правило № 160 на ООН за целите на издаването на ЕС одобрение в съответствие с настоящия регламент до 1 юли 2024 г.
            
            
               2.   Считано от 6 юли 2024 г., на основания, свързани с устройствата за записване на данни от инциденти, националните органи забраняват регистрацията, продажбата и пускането в употреба на нови превозни средства, когато те не отговарят на настоящия регламент и на техническите изисквания на серия от изменения 01 на Правило № 160 на ООН, тъй като сертификатите за съответствие на тези превозни средства вече не са валидни. Националните органи обаче приемат одобрения в съответствие с Правило № 160 на ООН, издадени извън ЕС, като алтернатива на одобрение в съответствие със серия от изменения 01 на Правило № 160 на ООН за целите на регистрацията, продажбата и пускането в употреба на тези превозни средства в съответствие с членове 48, 49 и 50 от Регламент (ЕС) 2018/858 до 1 юли 2026 г.
            
         
         
            Член 7
            Изменение на Регламент (ЕС) 2019/2144
            Приложения I и II към Регламент (ЕС) 2019/2144 се изменят в съответствие с приложението към настоящия регламент.
         
         
            Член 8
            Влизане в сила и дата на прилагане
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            Той се прилага от 6 юли 2022 година.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 26 януари 2022 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 325, 16.12.2019 г., стр. 1.
         
            (2)  Правило № 160 на ООН — Единни разпоредби относно одобряването на моторни превозни средства по отношение на устройството за записване на данни от инциденти (OВ L 221, 21.6.2021 г., стр. 15); Правило № 160 на ООН — Единни разпоредби относно одобряването на моторни превозни средства по отношение на устройството за записване на данни от инциденти [2021/1215] серия от изменения 01 (OВ L 265, 26.7.2021 г., стр. 3).
         
            (3)  Правило № 160 на ООН — Единни разпоредби относно одобряването на моторни превозни средства по отношение на устройството за записване на данни от инциденти [2021/1215] серия от изменения 01 (OВ L 265, 26.7.2021 г., стр. 3).
         
            (4)  Регламент (ЕС) 2018/858 на Европейския парламент и на Съвета от 30 май 2018 г. относно одобряването и надзора на пазара на моторни превозни средства и техните ремаркета, както и на системи, компоненти и отделни технически възли, предназначени за такива превозни средства, за изменение на регламенти (ЕО) № 715/2007 и (ЕО) № 595/2009 и за отмяна на Директива 2007/46/ЕО (ОВ L 151, 14.6.2018 г., стр. 1).
         
            (5)  Правило № 155 на ООН — Единни предписания за одобрение на превозни средства по отношение на киберсигурността и системата за управление на киберсигурността [2021/387] (OВ L 82, 9.3.2021 г, стр. 30).
         
            (6)  Директива 2014/45/ЕС на Европейския парламент и на Съвета от 3 април 2014 г. относно периодичните прегледи за проверка на техническата изправност на моторните превозни средства и техните ремаркета и за отмяна на Директива 2009/40/ЕО (ОВ L 127, 29.4.2014 г., стр. 51).
         
            (7)  Регламент за изпълнение (ЕС) 2019/621 на Комисията от 17 април 2019 г. относно техническата информация, необходима във връзка с проверката на техническата изправност на подлежащите на проверка елементи, относно използването на препоръчителните методи за проверка, както и за установяване на подробни правила относно формàта на данните и процедурите за достъп до относимата техническа информация (ОВ L 108, 23.4.2019 г., стр. 5).
      
      
         
            ПРИЛОЖЕНИЕ
            Изменение на Регламент (ЕС) 2019/2144
            Приложение I към Регламент (ЕС) 2019/2144 се изменя, както следва:
            
               
                           „160
                           
                        
                        
                           Устройство за записване на данни от инциденти (EDR)
                        
                        
                           Серия от изменения 01
                        
                        
                           
                              OВ L 265, 26.7.2021 г., стр. 3
                           
                        
                        
                           M1, N1“.
                        
                     
            В приложение II, част Д редът за изискване Д5 се заменя със следното:
            
               
                           „Предмет
                        
                        
                           Регулаторни актове
                        
                        
                           Допълнителни специфични технически разпоредби
                        
                        
                           M1
                           
                        
                        
                           M2
                           
                        
                        
                           M3
                           
                        
                        
                           N1
                           
                        
                        
                           N2
                           
                        
                        
                           N3
                           
                        
                        
                           O1
                           
                        
                        
                           O2
                           
                        
                        
                           O3
                           
                        
                        
                           O4
                           
                        
                        
                           ОТВ
                        
                        
                           Компонент
                        
                     
                           „Д5 Устройство за записване на данни от инциденти
                        
                        
                           Делегиран регламент (ЕС) 2022/545 на Комисията  (*1)
                           
                           Правило № 160 на ООН
                        
                        
                            
                        
                        
                           Б
                        
                        
                           Г
                        
                        
                           Г
                        
                        
                           Б
                        
                        
                           Г
                        
                        
                           Г
                        
                        
                            
                        
                        
                            
                        
                        
                            
                        
                        
                            
                        
                        
                           Б
                        
                        
                            
                        
                     
            
               (*1)  Делегиран регламент (ЕС) 2022/545 на Комисията от 26 януари 2022 г. за допълнение на Регламент (ЕС) 2019/2144 на Европейския парламент и на Съвета чрез определяне на подробни правила относно специфичните процедури за изпитване и техническите изисквания за одобряване на типа на моторни превозни средства по отношение на техните устройства за записване на данни от инциденти и за одобряване на типа на тези системи като отделни технически възли и за изменение на приложение II към посочения регламент“ (OВ L 107, 5.4.2022 г., стp. 18).“